b'\n_START_ARTICLE_\nSkills Challenge\n_START_PARAGRAPH_\nSkills Challenge on NBA:n t\xc3\xa4hdist\xc3\xb6viikonlopun aikana k\xc3\xa4yt\xc3\xa4v\xc3\xa4 pallonk\xc3\xa4sittelykilpailu, joka j\xc3\xa4rjestettiin ensimm\xc3\xa4isen kerran vuonna 2003. Nykyisin kilpailu tunnetaan my\xc3\xb6s sponsorinimell\xc3\xa4 Taco Bell Skills Challenge. T\xc3\xa4t\xc3\xa4 ennen kilpailua sponsoroi PlayStation.\n_START_SECTION_\nKilpailun s\xc3\xa4\xc3\xa4nn\xc3\xb6t\n_START_PARAGRAPH_\nKilpailuun osallistuu nelj\xc3\xa4 pelaajaa, jotka kiert\xc3\xa4v\xc3\xa4t radan. Ensin pelaajan pit\xc3\xa4\xc3\xa4 tehd\xc3\xa4 layup. Seuraavaksi h\xc3\xa4nen pit\xc3\xa4\xc3\xa4 pujotella kuljettaen kolme estett\xc3\xa4 (kaksoiskuljetus otetaan huomioon), jonka j\xc3\xa4lkeen h\xc3\xa4nen pit\xc3\xa4\xc3\xa4 heitt\xc3\xa4\xc3\xa4 sy\xc3\xb6tt\xc3\xb6 ilmassa renkaan l\xc3\xa4pi verkkoon. Heti t\xc3\xa4m\xc3\xa4n per\xc3\xa4\xc3\xa4n pelaajan pit\xc3\xa4\xc3\xa4 heitt\xc3\xa4\xc3\xa4 sy\xc3\xb6tt\xc3\xb6 lattian kautta renkaan l\xc3\xa4pi. Sitten h\xc3\xa4nen pit\xc3\xa4\xc3\xa4 heitt\xc3\xa4\xc3\xa4 hieman 3-pisteen kaaren sis\xc3\xa4lt\xc3\xa4 (20 jalkaa eli 6,096 metri\xc3\xa4) kori._NEWLINE_T\xc3\xa4m\xc3\xa4n j\xc3\xa4lkeen pelaajan pit\xc3\xa4\xc3\xa4 heitt\xc3\xa4\xc3\xa4 pitk\xc3\xa4 sy\xc3\xb6tt\xc3\xb6 renkaan l\xc3\xa4pi verkkoon. Lopuksi pit\xc3\xa4\xc3\xa4 pujotella kolme estett\xc3\xa4 ja tehd\xc3\xa4 layup._NEWLINE_Aikaisemmin, kun koko rata oli suoritettu, aikakello pys\xc3\xa4ytettiin ja nelj\xc3\xa4st\xc3\xa4 pelaajasta kaksi nopeinta p\xc3\xa4\xc3\xa4si toiselle kierrokselle, jossa ratkaistiin kilpailun voitto. Vuodesta 2015 l\xc3\xa4htien kilpailu on k\xc3\xa4yty 1 vs. 1 -kilpailuna pudotuspelimallilla.'